Diari Oficial de la Generalitat Valenciana


Sumari del DOGV 509, del 20-01-1987 (1987/807959)

ORDRE de 9 de desembre de 1986, de la Conselleria d'Administració Pública, per la qual s'aprova la Constitució i Estatuts de la <<Mancomunitat Intermunicipal de la Ribera Baixa>>.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   509

Data del DOGV
:   20-01-1987

Secció del DOGV
:   ALTRES DISPOSICIONS

Número del document
:   1987/807959


Data del document
:   09-12-1986

Organisme emissor
:   Conselleria d'Administració Pública

Tipus de document
:   Ordre

Correcció d'errades

Anàlisi jurídica

Ordre de 9 de desembre de 1986, de la Conselleria d'Administració Pública, per la qual s'aprova la Constitució i Estatuts de la "Mancomunitat Intermunicipal de la Ribera Baixa".  
Els municipis d'Albalat de la Ribera, Almussafes, Corbera, Cullera, Favara, Fortaleny, Llaurí, Polinyà de Xúquer, Riola, Sollana i Sueca, tots de la província de València, acordaren en sessió plenària dels respectius Ajuntaments, amb el quòrum legalment establert, aprovar la Constitució i Estatuts de la Mancomunitat de la «Ribera Baixa».   
L'expedient ha estat tramitat d'acord amb les prescripcions legals.   
En atenció d'aquests motius, i considerant les facultats que em confereix el Reial Decret 695/1979, de 13 de febrer, de transferències de competències, en relació amb el Decret de la Presidència de la Generalitat 10/1985, de 21 de juny.  
ORDENE:   
Article únic  
S'aprova la Constitució i Estatuts de la «Mancomunitat Intermunicipal de la Ribera Baixa», integrada pels municipis d'Albalat de la Ribera, Almussafes, Corbera, Cullera, Favara, Fortaleny, Llaurí, Polinyà de Xúquer, Riola, Sollana i Sueca, essent-ne la finalitat la prestació dels serveis de competència municipal determinats en l'article 6 dels Estatuts, i la capitalitat la ciutat de Sueca, amb seu a la Casa Consistorial.   
València, 9 de desembre de 1986.   
El Conseller d?Administració Pública,  
VICENT SOLER I MARCO  
ESTATUTS MANCOMUNITAT INTERMUNICIPAL DE LA RIBERA BAIXA  
I  
DISPOSICIONS GENERALS  
CAPITOL PRIMER  
Subjecte, objecte i fins  
Article 1r  
Sota la denominació de Mancomunitat Intermunicipal de la Ribera Baixa, els municipis d'Albalat de la Ribera, Almussafes, Corbera, Cullera, Favara, Fortaleny, Llauri, Polinyà de Xúquer, Riola, Sollana i Sueca, es constitueixen en mancomunitat intermunicipal voluntària, que es regirà pels presents Estatuts.   
Article 2n  
La mancomunitat tindrà plena personalitat jurídica per al compliment dels seus fins, però no podrà assumir la totalitat de les competències assignades als municipis respectius.   
Com a tal, i amb el caràcter de corporació de dret públic, podrà adquirir, posseir, reivindicar, permutar, gravar i alienar béns; fomentar obres, obligar-se i celebrar contractes; establir i explotar els serveis públics que preveuen aquests Estatuts com a competència seua; i exercir les accions i interposar els recursos previstos en les lleis.   
Article 3r  
La mancomunitat es constitueix per temps indefinit, ja que aquesta té fins de caràcter permanent.   
Article 4t  
La ciutat de Sueca en serà la capitalitat, i mentre la mancomunitat no disposa de locals propis, aquesta cosa consistorial serà el lloc de radicació dels òrgans de govern i administració, on es trobaran, conservaran i arxivaran tots els llibres i documents.   
No obstant, els òrgans col·legiats de la mancomunitat podran reunir-se en qualsevol de les seus dels municipis mancomunats a iniciativa del President o a petició d'una quarta part dels Ajuntaments mancomunats, i a condició d'expressar-se així en la corresponent convocatòria i ordre del dia.   
Article 5é  
Constitueix objecte de la Mancomunitat el desenvolupament d'obres i l'establiment i explotació dels serveis que, dins dels de competència municipal, no estiguen ja assumits o concertats per altres ens públics d?àmbit territorial més extens, i interessa realitzar-los en comú a tots o a alguns dels municipis membres, per tal d'obtenir millores i serveis comunitaris més eficaços que donen cobertura a les necessitats de la població i aconseguint una major operativitat en la gestió, fomentant l'esperit de cooperació, unió i ajuda mútua, i vertebrant-ne l'efectivitat als àmbits naturals i histèrics del País i de la Ribera Baixa.   
Article 6é  
Dins de l'objecte referit s'indiquen els fins següents:   
1. Informació sobre tècniques administratives i de gestió municipal, i estudi i canalització de solucions a la problemàtica dels ajuntaments.   
2. Serveis assistencials.- Llars i residències de tipus social, com també establiments i instal·lacions de recuperació i rehabilitació.   
3. Serveis de dotació.- Capacitat, abastiment i distribució d'aigües potables i de reg, com també de fonts energètiques. Extracció de minerals, aprovisionaments, escorxadors, instal·lacions esportives, prevenció i extinció d'incendis. Establiment, desenvolupament, consolidació millorament i gestió de comunicacions, transports i xarxa viària. Serveis de seguretat ciutadana.   
4. Serveis culturals.- Guarderies, escoles, instituís, facultats, escoles especials, centres promotors d?educació física i campanyes culturals.   
5. Serveis de patrimoni i entorn.- Parcs, vivers, piscifactories. Protecció de la natura i del medi ambient.   
Ordenació agrària. Conservació del patrimoni cultural.   
Promoció turística i hotelera.   
6. Serveis sanitaris.- Consultoris, clíniques, hospitals, laboratoris d'anàlisis. Cementeris i crematoris.   
Xarxes i col lectors de sanejament i depuració d'aigües residuals. Neteja viària. Recollida, abocament i eliminació o transformació de fems i altres residus sòlids.   
7. Serveis tècnics.- Estudis, programació, execució i control d'obres i gestió urbanístics. Estudi de preus o taxes per prestacions municipals. Processament de dades, facturació i recaptació.   
CAPITOL SEGON  
Membres de la Mancomunitat  
Article 7é  
En seran membres de ple dret cada un dels municipis relacionats en l'article primer i els que, de conformitat amb aquests Estatuts, s'hi incorporen posteriorment, mentrestant uns o altres no se n'hagen separat.   
En principi, tots els membres tindran igualtat de drets i obligacions, llevat del que fa referència als graus de representació i de participació en càrregues i beneficis, que es regiran pel que estableixen aquests Estatuts per a cada un de tals aspectes i circumstàncies.   
Article 8é  
Llevat del que estableixen aquests Estatuts per a qüestions específiques, el grau de participació i representació de cada membre en la mancomunitat, que serà igual al dels seus representats en l'Assemblea General, serà el que li corresponga segons el nombre d'habitants de dret del municipi en l'últim padró d'habitants, o rectificació anual, aprovat per l'Institut Nacional d?Estadística i conforme a l'escala següent:   
Fins a 1.000 habitants inclusivament DOS   
Fins 3.000 habitants inclusivament TRES   
Fins 5.000 habitants inclusivament QUATRE   
Fins 10.000 habitants inclusivament CINC   
Fins 20345 habitants inclusivament SIS   
Fins 30.000 habitants inclusivament SET   
Fins 40.000 habitants inclusivament VUIT   
Més de 40.000 habitants inclusivament NOU   
Anualment, en publicar-se les xifres oficials de l'Institut Nacional d?Estadística, es revisarà i actualitzarà el nombre de representats de cada municipi membre, tant per a efectes interns de la mancomunitat com per tal que, si s'escau, l'ajuntament respectiu procedesca a l'elecció corresponent.   
Article 9é  
Els membres de la mancomunitat tindran dret als serveis generals d'aquesta i a elegir els seus representats en l'Assemblea General.   
Igualment, tindran dret a participar en els serveis o obres de caràcter específic en els quals voluntàriament hagen quedat integrats o inclosos.   
I en els casos de separació o dissolució, a percebre la part de l'actiu que els corresponga.   
Article 10  
La condició de membre obliga a l'observança d'aquests Estatuts, com també dels reglaments dels serveis que es mancomunen i en els quals participa.   
Cada membre contribuirà, en la proporció establerta en l'article 8, al sosteniment de les despeses generals de la mancomunitat.   
Igualment haurà de contribuir, en la proporció que resulte de nombre i grau de representació d'aquells que hi participen, a les despeses específiques dels serveis o de les obres que no atenyen la totalitat dels membres.   
La contribució al sosteniment, tant de les despeses generals com de les específiques de serveis o obres, s'entén que serà en la quantitat necessària per cobrir-les una vegada deduïts els ingressos que per taxes o altres conceptes s'obtinguen de la prestació.   
I en els casos de separació o dissolució amb saldo passiu, cada membre haurà d'aportar la part que li corresponga per cobrir tal passiu, conforme es fixa en els articles 16, 72 a 74 i 80.   
Article 11  
Encara que la mancomunitat es constitueix amb els membres fundadors relacionats en l'article primer, podrà, en endavant, incorporar-s'hi qualsevol altre municipi de la Ribera Baixa del Xúquer tot acceptant aquests Estatuts i les obligacions que s'hi estableixen.   
Per a això, l'ajuntament respectiu, mitjançant acord adoptat amb el quòrum legal corresponent, haurà de sol·licitar-ho de l'Assemblea General de la mancomunitat, i serà facultat d'aquesta l'acceptació o el refús de la incorporació, la qual decisió haurà d'adoptar-se mitjançant vot favorable de la majoria absoluta del nombre legal de representats que la integren.   
Article 12  
Acordada inicialment l'admissió d?un nou membre, es practicarà un inventari i balanç de l'actiu i passiu de la mancomunitat en la data de la sol·licitud, el qual, una vegada aprovat per l'Assemblea General, servirà per al càlcul i la fixació de la quantitat que el nou membre haurà d'aportar a la mancomunitat per equilibrar-se econòmicament amb els ja existents anteriorment.   
L?actiu líquid resultant del balanç, dividit pel nombre d'habitants de dret dels municipis fins en aquell moment integrats en la mancomunitat, donarà el mòdul per habitant que haurà de satisfer pels seus l'aspirant a la integració.   
El pagament de la quantitat resultant haurà de fer-se, com a màxim, en cinc terminis del 20% cada un. El primer de forma immediata i com previ a l'efectivitat de la integració; la resta, en quatre anualitats successives, mitjançant pagament anual de l'interés legal corresponent a les quantitats pendents de pagament.   
Independentment de la quota d'integració, el nou membre haurà d'efectuar les aportacions normals de la mateixa manera que els restants membres preexistents.   
Una vegada l'ajuntament del municipi aspirant accepte la quantia de l'aportació mitjançant acord amb el quòrum legal corresponent, l'Assemblea General en fixarà la data i els detalls per a l'efectivitat de la incorporació.   
Article 13  
Atés el caràcter voluntari de la mancomunitat, en qualsevol moment es pot produir la separació d'algun dels membres. La separació es produirà a iniciativa de l'ajuntament respectiu o de l'Assemblea General de la mancomunitat.   
En qualsevol cas, cada separació requerirà els tràmits i les liquidacions que s'indiquen en els articles següents.   
Article 14  
La iniciativa d'un membre per a la separació haurà d'acordar-la l'ajuntament respectiu amb el quòrum legal corresponent i formalitzar per escrit la petició davant l'Assemblea General de la mancomunitat.   
Si el membre que pretén separar-se es trobava al corrent en el compliment de les seues obligacions respecte de la mancomunitat, L?Assemblea General haurà d'acceptar-ne la petició en un termini màxim de tres mesos, transcorregut el qual sense decisió expressa s'entendrà acceptada tàcitament.   
Article 15  
L'Assemblea General, amb el vot favorable de la majoria absoluta del nombre legal de representants que la integren, podrà acordar la separació d'alguns dels membres per incompliment de les obligacions.   
Només s'entendrà que existeix tal motivació si, produït l'incompliment d'una o vàries obligacions, els òrgans de la mancomunitat n'haguessen advertit formalment el membre infractor i aquest deixava transcórrer sis mesos sense complir les seues obligacions pendents posant-se al dia en tots els aspectes.   
Article 16  
Produïda expressament o tàcita la separació, es procedirà en la forma prevista en l'article 12 per a la fixació del líquid corresponent al membre respectiu en l'haver de la mancomunitat.   
Si el saldo o líquid resultava deutor o passiu, el membre que se'n separa haurà d'aportar la part de deute que li corresponga per tal que la separació puga ser efectiva.   
Si resultarà actiu, la mancomunitat satisfarà la part al membre que se separa en un termini de deu anys. Un 10% en cada una de les anualitats segona a novena i el 10% restant en la dècima. A partir de la segona anualitat, les quantitats pendents de pagament devengaran l'interés legal corresponent a favor del municipi creditor.   
II  
ORGANITZACIO I FUNCIONAMENT  
CAPITOL PRIMER  
Organs de la Mancomunitat  
Article 17  
El govern i l'administració de la mancomunitat estaran al càrrec dels Organs següents:   
Assemblea General   
Comissió Permanent   
President i Vice-president   
Secretari   
Comissions: Gestores de Serveis o Especials   
Delegats de Servei   
Article 18  
L'Assemblea General és el suprem òrgan de govern i administració de la mancomunitat. Hi estaran representats tots els municipis mancomunats, en el grau i la forma indicats en el Títol I, capítol 2n. d'aquests Estatuts.   
Seran atribucions de l'Assemblea General:   
1. Modificació dels presents Estatuts, amb els requisits legals exigits.   
2. Dissolució de la mancomunitat en els supòsits indicats en els articles 78 i següents.   
3. Incorporació i separació de membres.   
4. Aprovació de plans o programes de realització d'inversions i obres i d'establiment de serveis, i la de terminació de la forma de gestió de cada un d'aquests.   
5. Fixació de les aportacions a efectuar pels membres de la mancomunitat.   
6. Aprovació de pressupostos, comptes, inventaris i balanços.   
7. Contractació d'operacions de crèdit, serveis de tresoreria i inversions de fons.   
8. Aprovació de reglaments, de règim interior o de serveis, dins de la competència pròpia de la mancomunitat i de conformitat amb la normativa legal aplicable en cada cas.   
9. Adquisició, alienació i gravamen de qualsevol classe de béns immobles; i la dels restants, si la quantia era superior al 5% del pressupost anual ordinari o a cinc milions de pessetes.   
10. Contractació d'obres i serveis, si la quantia era superior al 10% del pressupost anual ordinari o l'excedia de cinc milions de pessetes, o la prestació del servei era per un termini superior a un any.   
11. Exercici de tota classe d'accions administratives, civils i penals en defensa dels interessos de la mancomunitat, com també les transaccions en qualsevol classe de pleits iniciats. En casos d'urgència podrà actuar la Comissió Permanent, segons es disposa en l'article següent d'aquests Estatuts.   
12. Elecció de President, Vice-president i Secretari.   
13. Fixació i modificació de la plantilla de personal fix i el règim de treball, la retribució, el drets i les obligacions.   
14. Nomenament de tota classe de personal fix amb dedicació normal, amb el concurs previ que en garantesca la igualtat d'oportunitats i la no-discriminació.   
15. L?autorització prèvia per a tota classe de contractacions de serveis personal de caràcter temporal, dedicació parcial o especialitat professional.   
16. Creació de comissions gestores de serveis, informatives o especials, i la designació dels seus membres.   
17. I totes aquelles facultats o funcions no atribuïdes expressament als altres òrgans de la mancomunitat.   
Article 19  
La Comissió Permanent és òrgan executiu per al desenvolupament dels plans, programes, projectes i pressupostos prèviament aprovats per l?Assemblea General.   
Les seues atribucions seran:   
1. La gestió pressupostària en general, dins de les normes i facultats que el pressupost respectiu establesca.   
2. L'aprovació de les despeses corrents previstes en el pressupost respectiu, la quantia de les quals excedesca del límit en el seu cas autoritzat pel President, llevat de quan això estiga reservat a l'Assemblea General.   
3. La contractació d'obres, serveis i subministraments que no corresponga a l'Assemblea.   
4. Contractació de personal no fix, dins del que prèviament haja autoritzat l'Assemblea.   
5. L'exercici d'accions i la interposició de tota mena de recursos, administratius, civils i penals, quan la urgència o peremptorietat de terminis així ho exigesca, tot donant comptes a l'Assemblea General per tal que aquesta n'acorda la ratificació, la revocació o el desestimen si s'escau.   
6. Les restants funcions que per a cada cas hi haja delegat l'Assemblea General.   
Article 20  
El President, que ho serà de l'Assemblea General, de la Comissió Permanent i de totes les Comissions, tindrà les atribucions següents.   
1. Representar la mancomunitat en tota classe d'actes i negocis jurídics, administratius i civils, amb facultat per conferir i revocar mandats a procuradors dels tribunals i advocats en exercici que representen i dirigesquen la mancomunitat en tota classe d'assumptes i afers.   
2. Convocar, presidir, suspendre i alçar les sessions de l'Assemblea General i de la Comissió Permanent, com també les reunions de comissions, tot dirigint-ne les deliberacions i votacions i dirimint els empataments segons el que preveu l'article 35.   
3. Proclamar, publicar, executar i fer complir els acords adoptats legalment pels òrgans col·legiats de la mancomunitat, o suspendre'ls, si eren palesament il·legals.   
4. Dirigir, inspeccional, gestionar i controlar tots els serveis de la mancomunitat, i ostentar-ne la direcció, com també la de tot el personal dependent d'aquesta.   
5. Ordenar els pagaments i retre comptes a l'administració del patrimoni i de cada un dels pressupostos.   
6. I, en general, totes les atribucions que la legislació de Règim Local atribueix als alcaldes com a presidents dels ajuntaments i com a caps de l'administració municipal, sempre que aquests Estatuts no les assignen a l'Assemblea o a un altre òrgan.   
En tot moment hi haurà un Vice-president que substituirà el president en casos de malaltia, incapacitat, absència, vacant o qualsevol situació legal que impedesca l'actuació del titular de la presidència.   
Article 21  
Hi haurà una Comissió Gestora per cada un dels serveis específics que s'establesquen i als quals fa referència l'últim paràgraf de l'article 67.   
Tals comissions quedaran integrades de ple dret (és a dir, amb veu i vot) per un representant de cada un dels membres integrats en el respectiu Servei; i amb veu però sense vot en formaran part el Secretari General, el delegat o director del servei respectiu si n'hi havia, i el professional o professionals especialitzats en la matèria que es tracte.   
Tindrà funcions d'inspecció i control del servei respectiu, a més de les informatives, comprensives i de l'estudi, assessorament i proposició de resolucions i acords, tant a la presidència com a l'Assemblea General i a la Comissió Permanent.   
Les comissions especials que l'Assemblea General acorda establir, tindran les funcions que aquella els atribuesca i s'integraran en la forma que s'establesca en el mateix acord de la seua creació.   
Article 22  
Hi haurà un Secretari General amb les funcions següents.   
1. Custòdia, classificació, ordenació i arxiu de tota la documentació de la mancomunitat en la seu d'aquesta.   
2. Coordinació i organització de tots els serveis burocràtics, administratius i tècnics.   
3. La fe pública administrativa dels actes administratius de tots els òrgans de la mancomunitat i l'expedició de certificacions amb base en antecedents documental s.   
4. La secretaria de tots els òrgans col·legiats i de la presidència. Com a tal n'assistirà a les sessions i reunions (amb veu i sense vot) i en redactarà les actes i resolucions, tenint compte especialment de la conservació dels textos autèntics.   
5. L?assessorament juridico-administratiu de la mancomunitat i de cada un dels seus òrgans.   
6. Mentrestant no es cree en plantilla una plaça específicament destinada a l'efecte, el Secretari assumirà les funcions de Comptador, les quals comprendran la fiscalització d'ingressos i despeses, la comptabilitat, la preparació de pressupostos i comptes i les restants similars a les intervencions de fons municipals.   
7. I, en general, les altres funcions previstes en aquests Estatuts i les que en els ajuntaments corresponen al Secretari.   
Article 23  
Hi podran haver delegats de serveis, bé perquè així s'establesca en implantar-se aquests, o bé posteriorment, per acord de la seua Assemblea General o decisió del President.   
El seu nomenament correspondrà al President, però haurà de recaure necessàriament en un membre de l'Assemblea General.   
Si la delegació s'establia per l'Assemblea, alhora aquesta en fixaria les funcions, els drets i les obligacions, que no podran anar en detriment de les atribucions pròpies dels restants òrgans de la mancomunitat.   
Si la delegació s?establirà per la presidència, no tindrà altres funcions que les que aquesta delegue per al servei respectiu, i la seua durada i permanència serà únicament pel temps durant el qual seguesca en la presidència la mateixa persona.   
CAPITOL SEGON  
Sistemes d'elecció i designació  
Article 24  
Cada municipi mancomunat tindrà en l'Assemblea General el nombre de representats que li corresponga de conformitat amb l'article vuit.   
L'elecció dels representants que li corresponguen l'efectuarà l'ajuntament respectiu conforme al procediment indicat en l'article 11, números 3 a), 4 i 7 de la Llei 39/78, del 17 de juliol, d'Eleccions Locals, amb les peculiaritats següents:   
1a. En lloc del nombre de vots obtinguts per cada llista es tindrà en compte el de regidors obtingut per cada candidatura, el nombre dels quals es dividirà per 1, 2, 3, etc. fins al nombre de representants que corresponguen al municipi en la mancomunitat, segons l'article vuit d'aquests Estatuts.   
2a. Quan en la relació de quocients en coincidesquen dos corresponents a llistes diferents, la vacant s'atribuirà a la llista més votada en les corresponents eleccions municipals.   
3a. En qualsevol cas, un dels representants de cada municipi haurà de ser necessàriament l'alcalde respectiu.  
Els membres de l'Assemblea representants dels municipis mancomunats s'entendran elegits pel mateix període pel qual hagueren estat elegits regidors.   
Article 25  
En qualsevol moment, amb les formalitats legals i l'específica indicada en l'article anterior, els ajuntaments podran revocar la designació dels seus representants en l'Assemblea General.   
En aquests casos, i en els que puguen produir-se per altres causes (traspàs, malaltia, absència, pèrdua del càrrec de regidor, variació del nombre de representants segons l'article 8, etc.) L?elecció d'aquells que hagen de cobrir la vacant o vacants s'ajustarà al que estableix l'article anterior.   
Article 26  
La Comissió Permanent estarà formada en qualsevol moment pels alcaldes dels municipis mancomunats.   
Per a una determinada sessió, l'alcalde titular podrà delegar en un altre dels representants del seu municipi, tot comunicant-ho així per escrit abans de la sessió.   
Article 27  
El President de la Mancomunitat serà elegit per l'Assemblea General entre els seus membres o representants, en sessió extraordinària convocada a l'efecte i mitjançant votació secreta, per a la qual cosa es requerirà el vot favorable de la majoria absoluta legal.   
De la mateixa forma i amb els mateixos requisits es procedirà a l'elecció de Vice-president.   
Article 28  
La revocació de President o Vice-president només es podrà produir per acord de l'Assemblea General en sessió extraordinària expressament i única celebrada a tal efecte i mitjançant el vot de la majoria absoluta legal dels membres representants.   
Article 29  
El Secretari General serà nomenat en els termes regulats per l'article 99 de la llei 7/1985 del 2 d'abril.   
En el si de la mancomunitat es nomenarà un tribunal en la forma prevista en les bases del concurs, el qual realitzarà l'avaluació dels candidats. Posteriorment, s'elevarà la proposta de nomenament formulada per la mateixa mancomunitat.   
Article 30  
Els Vocals de les comissions seran designats per l'Assemblea General, segons el que disposen els articles 18 i 21 d'aquests Estatuts.   
Article 31  
Els delegats de serveis seran designats, revocats o substituïts pel President segons que disposa l'article 23.   
CAPITOL TERCER  
Funcionament  
Article 32  
Els òrgans unipersonals s'entenen de funcionament permanent, amb els graus de dedicació, calendari i horari de treball que el volum d'activitat i necessitats dels serveis mancomunats demanen en cada moment i que seran marcats per la Comissió Permanent o el President, dins dels criteris i les bases fixats per l'Assemblea General.   
Article 33  
Els òrgans col·legiats celebraran les reunions amb caràcter ordinari o extraordinari.   
Les ordinàries tindran lloc en primera convocatòria els dies i a les hores que prèviament s'haja indicat a l?òrgan respectiu. Com a mínim. seran trimestrals les de l'Assemblea General, i mensuals les de les Comissions (Permanent, Gestores i Especials).   
Les extraordinàries tindran lloc en els casos previstos en aquests Estatuts quan així ho acorda l?òrgan respectiu i sempre que ho crega necessari el president, al qual correspon la convocatòria i la fixació de l'ordre del dia.   
Hom haurà de convocar reunió extraordinària a petició del 40% dels membres respectius i quan així ho demanes la majoria dels ajuntaments integrats en la mancomunitat o participants en el servei respectiu, si es tractava de Comissions Gestores. Els promotors hauran d'expressar l'assumpte o els assumptes a tractar. Si el President deixava transcórrer cinc dies sense convocar la reunió sol·licitada, la convocatòria es podrà cursar directament pels promotors, i si a la reunió concorria el President, hi actuaria el Vice-president; a falta de tots dos, presidirà la reunió el membre que per majoria simple elegesquen els assistents en iniciar-se aquesta.   
Una reunió no podrà celebrar-se sense l'assistència del President i el Secretari, o d'aquells que els substituesquen, de conformitat amb aquests Estatuts.   
Les convocatòries, que inclouran l'ordre d'assumptes a tractar i indicaran el lloc el dia i l'hora de celebració, seran cursades individualment i personal, amb cinc dies d'antelació, a tots i a cada un dels membres de l?òrgan respectiu. En casos de reconeguda urgència es podrà reduir el termini de convocatòria.   
Per tal que una reunió puga tenir lloc en primera convocatòria caldrà, com a mínim., L?assistència d'un terç del nombre legal de membres.   
Si, per falta de quòrum, no es podia celebrar en primera convocatòria, la reunió tindria lloc en segona convocatòria, tot i que bastaria un sext dels seus membres, quaranta-vuit hores després en el mateix lloc i a la mateixa hora, previ nou avis o citació. Si coincidia en dia festiu, es verificaria el dia hàbil següent.   
En les reunions extraordinàries no podran tractar-se assumptes que no haguessen estat inclosos en la convocatòria.   
Tret del cas previst en l'article 26, no s'admetran substitucions ni delegacions per als còmputs d?assistència o de vots.   
Article 34  
En l'Assemblea General correspondrà un vot a cada un dels seus membres presents en la sessió.   
En la Comissió Permanent, i en cada una de les comissions especials, el vot de cada membre present es computarà conforme al grau de representació i participació del respectiu municipi mancomunat o integrat en el servei, segons que estableix l'article vuit d'aquests Estatuts.   
Article 35  
Salvats els supòsits en què la llei o aquests Estatuts exigesquen un quòrum especial, els acords dels òrgans col·legiats s'adoptaran per majoria simple dels membres presents, tot entenent com a talla que es produeix quan els vots a favor són més que els vots en contra. Quan es produesca empatament, es repetirà la votació en la mateixa sessió, o en la següent, si l'assumpte no fóra declarat d'urgència, i en cas de reiterar-se aquell decidirà el President amb vot de qualitat. El vot de cada membre podrà ser afirmatiu, negatiu o en blanc; igualment podrà abstenir-se de votar.   
Article 36  
Per a la validesa dels acords als quals fan referència els números 1, 3, 4, 5, 6, 7, 8, 12 i 13 de l'article divuit, i els relatius a l'alienació de béns quan la quantia excedesca del 10% dels recursos ordinaris del seu pressupost, caldrà el vot favorable de la majoria absoluta legal de membres de l'Assemblea General.   
Article 37  
De cada sessió o reunió dels òrgans col·legiats, el Secretari estendrà una acta amb les formalitats i els requisits establerts en la legislació d'Administració Local, còpia del borrador de la qual serà cursada en un termini de cinc dies a cada un dels membres que hi haguessen assistit, els quals, en els cinc dies següents, podran fer objeccions als termes de la redacció, però no als acords adoptats, ja que aquests tenen caràcter executiu.   
Els borradors d'actes es publicaran en el tauler d'anuncis de la seu de la mancomunitat.   
Al començament d'una sessió o reunió es deurà procedir a l'aprovació del text definitiu de l'acta de l'anterior, sobre la qual cosa no es podran pronunciar aquells que no hi haguessen assistit.   
Una vegada aprovat el text definitiu, se'n trametrà una còpia certificada a tots els ajuntaments. mancomunats.   
Els textos definitius de totes les actes, autentificats pel Secretari amb el vist-i-plau del President, seran col·leccionats i custodiats especialment pel Secretari, el qual dispondrà la seua posterior enquadernació i arxiu en la seu de la Mancomunitat.   
Les resolucions de la Presidència es formalitzaran per escrit, amb el signat del President i Secretari, i seran col·leccionades, enquadernades i arxivades com les actes.   
Article 38  
Prèvia ordre del President i amb el seu vist-i-plau, el secretari estendrà tota mena de certificacions referents a actes, acords i documents de la mancomunitat.   
Article 39  
Els acords i les resolucions seran notificats pel Secretari als interessats amb les formalitats indicades en la Llei de Procediment Administratiu.   
Les comunicacions dirigides als ajuntaments mancomunats, a autoritats de qualsevol ordre i a òrgans d'administracions públiques, seran firmades pel President.   
III  
PERSONAL  
CAPITOL PRIMER  
Disposicions Generals  
Article 40  
Dins dels plans i programes d'actuació i de les previsions pressupostàries, la mancomunitat podrà tenir personal retribuït al seu servei, a més del Secretari General, al qual fan referència els articles 17 i 22.   
Article 41  
En tots els casos, la selecció, el nomenament o la contractació del personal respondrà a principis d'igualtat, d'oportunitats, no-discriminació, idoneïtat, competència, eficàcia i economia.   
Article 42  
El personal retribuït podrà ser:   
Fix de plantilla.   
Contractat.   
Eventual.   
CAPITOL SEGON  
Personal fis de la plantilla  
Article 43  
Per a l'existència de personal fix serà requisit indispensable que l'Assemblea General haja aprovat una plantilla en la qual s'apleguen i especifiquen les places que la integren, distribuïdes en els grups d'administratius, tècnics i serveis especials.   
Hom fixarà les funcions i activitats de cada plaça, retribucions i bases per a la seva provisió.   
El personal fix de plantilla tindrà la condició de funcionari, amb els drets i les obligacions corresponents, i li serà d'aplicació el règim vigent en cada moment per als funcionaris d'Administració Local.   
Les places creades, i les vacants que en endavant es produesquen, podran ser cobertes interinament per acord de la Comissió Permanent, però solament per un termini de sis mesos, dins del qual haurà de quedar ultimat el procés de provisió definitiva.   
CAPITOL TERCER  
Personal contractat  
Article 44  
Prèvia autorització de l'Assemblea General, per acord de la Comissió Permanent es podran contractar serveis personals de caràcter no fix, tant per a treballs d' índole professional com per als eventuals o de dedicació parcial.   
En el primer cas, els contractats hauran de tenir el títol acadèmic o professional corresponent a l'especialitat del treball a realitzar i pertànyer, si s'escau, al respectiu col·legi professional.   
La contractació a temps parcial es pro curarà amb funcionaris dels ajuntaments mancomunats, sempre que això no perjudique la funció en una o altra entitat i previ acord de les dues sobre el grau de dedicació en cada un.   
Per a treballs i activitats que tot i demanar plena dedicació tinguen caràcter temporal, podran contractar-se treballadors eventuals per període que no excedesca de sis mesos. Aquest personal serà sempre contractat sota règim laboral.   
IV  
Article 45  
REGIM JURIDIC  
En totes les actuacions, la mancomunitat i cada un dels seus òrgans de govern i administració s'atendran al que disposen aquests Estatuts, tot i que seran d'aplicació (per al que no preveuen aquests) els preceptes que sobre funcionament i règim jurídic es troben vigents en cada moment en la legislació de les corporacions locals.   
Article 46  
Totes les activitats encaminades a la creació, instal·lació i sosteniment dels serveis que constitueixen el seu objecte i els se us fins, s'efectuaran per la mancomunitat des del moment que aquesta assumesca cada un d'ells, i les seues decisions obligaran els ajuntaments integrants.   
A tals serveis seran d'aplicació les respectives normatives legals i reglamentàries de caràcter general, sempre que reunesquen la qualitat de serveis públics.   
V  
REGIM ECONOMICO-FINANCER I COMPTABLE  
CAPITOL PRIMER  
Disposicions generals  
Article 47  
Dins de la necessària unitat pressupostària, comptable i de caixa, hi haurà sempre, tant en els ingressos com en les despeses, la necessària diferenciació entre els que siguen de caràcter general i els específics de cada serveis. Igualment es distingiran també segons siguen d'inversió o de primer establiment o de manteniment.   
Article 48  
La comptabilitat se subjectarà als plans i sistemes oficials, i recolliran les peculiaritats pròpies de l'entitat a la qual ha de servir d'instrument i el que preveuen aquests Estatuts.   
Es regirà per criteris de simplicitat, claredat, actualitat i eficàcia, per a la qual cosa s'empraran els sistemes mecanitzats i de tractament de dades que les tècniques modernes permeten, en el grau que aconselle la complexitat dels serveis que vagen implantant-se i de forma que en qualsevol moment es puguen conéixer els costos reals de cada un.   
Article 49  
Trimestralment l'Assemblea General, i mensualment la Comissió Permanent, hauran de conéixer amb exactitud i al dia tant la situació econòmica com la de tresoreria.   
Les comissions gestores de serveis hauran de conéixer igualment cada mes aquelles situacions pel que fa al servei respectiu.   
Setmanalment es donarà compte a la presidència de la situació de la tresoreria.   
CAPITOL SEGON Despeses   
Article 50   
Tindran el caràcter de despeses generals les corresponents als òrgans i serveis de caràcter general i les no atribuïbles específicament a un servei determinat, bé es tracte de despeses d'inversió o de manteniment.   
Seran despeses específiques de cada servei les que s'originen pel seu primer establiment i les del seu desenvolupament i manteniment.   
Es podran fer repercutir parcialment les despeses generals en un o alguns serveis quan raons de justícia i equitat ho aconsellen així i el sistema s'haja establert fixant la proporcionalitat en crear-se el servei, o posteriorment, per acord de l'Assemblea General, amb vot favorable de la majoria absoluta legal dels seus membres.   
Article 51  
Seran despeses d'inversió els costos de totes les adquisicions de béns inventariables, de les instal·lacions i de primer establiment dels serveis, els quals integraran l'actiu immobilitzat amb la individuació per serveis necessària.   
Serà simple inversió la de l'actiu disponible que s'acorda als mers efectes de conservació i rendibilitat.   
De manteniment seran les despeses que origina el funcionament dels òrgans i serveis de la mancomunitat, inclosos els d?amortització periòdica de l'immobilitzat material.   
Article 52  
Entre les despeses ordinàries o de manteniment figuren les de representació dels diferents òrgans, les de personal (retribucions, segurs, mutualitats, etc.), lloguers de locals o instal·lacions, subministraments de material no inventariable, electricitat, telèfons, correu,. etc.  
Article 53  
Les despeses de les operacions de crèdit i els interessos i les amortitzacions que en deriven, com també les quotes periòdiques d'amortització de l'immobilitzat material, es catalogaran com a generals o específiques, segons siga la naturalesa de la inversió originària que els causà, segons el criteri indicat en l'article 50.   
CAPITOL TERCER  
Ingressos  
Article 54  
Els ingressos seran:   
1. Producte del patrimoni.   
2. Subvencions i donatius.   
3. Productes de la prestació de serveis.   
4. Aportacions dels membres.   
5. Operacions de crèdit.   
Article 55  
En el capítol de Productes del Patrimoni s'inclouran, si pertoca, els lloguers de béns i d'instal·lacions, els interessos de capital, les inversions i els comptes d'estalvi i els rendiments d'aprofitaments especials.   
Article 56  
Les subvencions i els donatius, tant d'ens públics com de persones privades, podran ser de caràcter general o de finalitat específica determinada per l'atorgant. En qualsevol cas hauran de ser prèviament acceptades per l'Assemblea General.   
Article 57  
Com a productes i rendiments dels serveis es computaran tant les taxes que s'imposen per la prestació d'aquests com qualssevol quantitats que se n'obtinguen, igual si eren a càrrec d'altri com si ho eren al dels ajuntaments mancomunats quan així s'haja establert en la reglamentació respectiva.   
Article 58  
Les aportacions dels membres mancomunats seran per a cada període les que hagen estat fixades per l'Assemblea General, tant per als serveis generals com per a cada un dels específics, en el pressupost respectiu.   
En el mateix capítol s'inclouran, si fa el cas, els productes de contribucions especials que es pogueren imposar.   
Article 59  
Sense perjudici de les seues contrapartides en despeses, es pressupostaran i comptabilitzaran les quantitats procedents d'operacions de crèdit.   
CAPITOL QUART  
Pressupostos   
Article 60   
Es confeccionarà, tramitarà i aprovarà anualment un pressupost ordinari que comprendrà totes les despeses i els ingressos de la mancomunitat.   
Previ acord exprés de l'Assemblea General es podrà confeccionar un pressupost d'inversions, si aquestes s'haguessen de finançar en tot o en part mitjançant operacions de crèdit a mitjà o llarg termini.   
Article 61  
Els pressupostos anuals ordinaris hauran de trobar-se aprovats amb antelació suficient per a l'entrada en vigor el dia primer de gener de l'any respectiu.   
Si, per circumstàncies de caràcter extraordinari, el pressupost anual ordinari no estava aprovat en aquella data, s'entendrà momentàniament prorrogat el de l'any anterior, però només podran realitzar-se amb càrrec a aquell despeses extraordinàries obligatòries i de manteniment dels serveis, amb exclusió de tot tipus de despesa voluntària.   
Abans del primer d'octubre de cada any, les comissions gestores o especials, i e l s delegat s de serveis, en el seu cas, ha u ran d?estudiar, programar i formular per escrit els seus càlculs i suggeriments relatius a necessitats i conveniències de previsions pressupostàries per a l?exercici següent.   
Durant el mes d'octubre, a la vista d'aquelles propostes, o sense elles, si no s'hagueren formulat a temps, el President, amb l'assessorament del Comptador i del personal tècnic, formularà el projecte de pressupost, el qual haurà de ser sotmès a l'aprovació de l'Assemblea General durant el mes de novembre.   
En els casos previstos en l'últim paràgraf de l'article anterior, el projecte de pressupost d'inversions serà elaborat d'igual forma i sotmès a l'Assemblea General dins dels tres mesos següents a l'acord inicial d'aquesta.   
Article 62  
L'Assemblea General podrà acordar modificacions de crèdits en pressupostos durant la vigència d'aquests de forma similar al que la legislació vigent autoritza a les corporacions locals.   
Article 63  
Durant el mes de gener de cada any es formularà la liquidació del pressupost ordinari de l'any anterior, la qual haurà de ser sotmesa a l'aprovació de l'Assemblea General durant el primer trimestre.   
En iguals terminis es formularà la liquidació del pressuposts d'inversions si n'hi havia.   
CAPITOL CINQUE Comptes   
Article 64   
Sense perjudici dels balanços mensuals i trimestrals previstos en l'article 49, el President haurà de retre, en el mes de gener de cada any i respecte de l'exercici anterior, els comptes següents:   
D'administració del patrimoni.   
De pressupostos.   
El compte d'administració del patrimoni, a més de les especificacions d'ingressos i despeses, cobraments i pagaments, anirà acompanyat del corresponent inventari de béns, drets i càrregues referent al 31 de desembre, L?aprovació del qual correspondrà, així mateix, a l'Assemblea General junt amb el compte.   
El compte de cada pressupost ordinari, i el dels pressupostos d'inversions, si n'hi havia, aniran junts amb les liquidacions respectives i acompanyats dels documents justificants de tots els ingressos i despeses, amb especificació de les quantitats pendents de cobrament i pagament, i de la situació de tresoreria en acabar el període corresponent.   
Tant els comptes de pressupostos com l'inventari i el compte de patrimoni aniran acompanyats de resums separats per cada servei específic existent en la mancomunitat.   
CAPITOL SISE  
Tresoreria i custodia de fons  
Article 65  
La mancomunitat, mitjançant acord de la seua Assemblea General, contractarà els serveis de tresoreria i custòdia de fons amb una entitat bancària que tinga sucursal oberta en la seu d'aquella, i en la qual hauran d'estar dipositats tots els fons disponibles.   
Tal contractació es realitzarà per períodes que no excedesquen de cinc anys i previ estudi de la solvència, qualitat de serveis i restants avantatges que oferesquen les entitats bancàries establertes.   
Article 66  
Independentment de l'ordenació de despeses, cobraments i pagaments, que correspon al President segons aquests Estatuts, la disponibilitat de fons mitjançant xecs i talons requerirà que aquests vagen firmats pel President, Vice-president i Comptador.   
VI  
SERVEIS  
CAPITOL PRIMER  
Disposicions Generals  
Article 67  
Seran serveis de la mancomunitat (a mesura de la seua implantació conforme amb aquests Estatuts) tots aquells que tendesquen a la consecució de l'objecte i els fins indicats en els articles 5é. i 6é.   
Es consideraran serveis generals els estrictament necessaris per al normal funcionament de tots els òrgans de la mancomunitat, com també els que en siguen la mera conseqüència.   
Es tractaran com a serveis individualitzats tots els altres que s'implanten per atendre necessitat s i aspiracions de la població resident en el territori de la mancomunitat.   
Article 68  
En matèria de serveis serà d'aplicació general la normativa que conté el Reglament de Serveis de les Corporacions Locals del 17 de juny de 1955, o la que en endavant la substituesca.   
Article 69  
CAPITOL SEGON  
Implantació  
La iniciativa d'implantació d'un servei individualitzat podrà partir:  
a) De qualsevol dels òrgans de la mancomunitat.   
b) D'un o alguns dels seus membres, mitjançant acords dels ajuntaments respectius.   
c) Iniciativa particular de conformitat amb el que preveuen els articles 117 i següents del Reglament de Serveis.  
Article 70  
A cada iniciativa d'implantació, o com a conseqüència d'aquesta i abans de sotmetre?s a l'Assemblea General, s'acompanyaran:   
a) Projecte o estudi tècnic del servei que es proposa, amb les dades, els plans i altres antecedents informatius.   
b) Estudi economico-financer.   
c) Avantprojecte de reglamentació.   
d) Forma o formes de gestió proposades.   
Article 71  
Cada expedient d'implantació serà objecte del tràmit següent:   
a) Aprovació inicial per l'Assemblea General, tot fixant el període dins del qual es podran adherir els membres que vulguen.   
b) Adhesions de membres i, si s'escau, suggeriments d'aquests al respecte.   
c) Aprovació definitiva de l'Assemblea General, tot deixant precisat l'objecte, la reglamentació, el règim econòmic financiero-funcional i la forma de gestió.   
d) En el seu cas, posteriors tràmits d'autoritzacions administratives, si foren necessàries.   
e) Engegament.   
CAPITOL TERCER  
Supressió  
Article 72  
La supressió d'un servei ja implantat podrà ser proposada per un o alguns dels ajuntaments afectats, o bé per qualsevol dels òrgans de la mancomunitat.   
En tots els casos la proposta de supressió haurà d'anar acompanyada de la motivació i d'idees o suggeriments sobre liquidació i extinció o substitució.   
Article 73  
La proposta serà sotmesa a l'Assemblea General, la qual podrà rebutjar-la o aprovar-la inicialment.   
L'acord inicial de supressió serà comunicat als membres afectats per tal que aquests, en el termini d'un mes, hi manifesten la conformitat o disconformitat.   
Transcorregut tal termini, L?Assemblea General es pronunciarà definitivament sobre la supressió proposada.   
Article 74  
Acordada definitivament la supressió d'un servei, es procedirà a la liquidació d'aquest en forma similar a la prevista en els articles 12 i següents i 78 i següents d'aquests Estatuts.   
El projecte concret de liquidació, si no hagués estat aportat amb anterioritat, haurà de ser redactat i sotmès a l'Assemblea en un termini màxim d'un mes, i s'executarà en el temps i la forma que s'indique en l'aprovació.   
CAPITOL QUART  
Formes de gestió  
Article 75  
Per a la prestació dels serveis es podran utilitzar les formes de gestió previstes en la legislació vigent i concretades en el Reglament de Serveis de les Corporacions Locals i en el Reglament de Gestió Urbanística, amb les puntualitzacions següents:   
a) Els serveis generals a què fa referència el segon paràgraf de l'article 67 d'aquests Estatuts seran sempre objecte de gestió directa sense òrgan especial.   
b) L?òrgan especial de cada servei objecte de gestió directa amb aquesta modalitat serà la respectiva comissió gestora prevista en els articles 17 i 21, però sense pressupost especial.   
c) La forma de gestió de cada servei serà determinada en el moment de la implantació, sense perjudici que posteriorment se'n puga adoptar una altra de distinta, si les circumstàncies ho aconsellaren així i mitjançant el tràmit i les garanties corresponents en cada cas.   
CAPITOL CINQUE  
Tarifes   
Article 76   
Per a la percepció de quantitats per la prestació dels serveis caldrà establir a la seua implantació les taxes o tarifes corresponents, basades en els costos reals del servei respectiu, incloses les amortitzacions i repercussions de les despeses generals de la mancomunitat si s'escau.   
Aquestes taxes o tarifes seran sotmeses als tràmits d'aprovació que corresponguen segons la naturalesa i la del servei respectiu, i seran objecte de revisió i actualització periòdica.   
VII  
MODIFICACIO D'ESTATUTS I DISSOLUCIO  
CAPITOL PRIMER  
Modificació d'Estatuts  
Article 77  
La modificació d'aquests Estatuts podrà ser proposada per qualsevol dels membres de la mancomunitat o dels seus òrgans de govern i administració i haurà de ser aprovada inicialment per l'Assemblea General, ratificada per l'Ajuntament Ple de cada un dels municipis membres, aprovada definitivament per l'Assemblea General i sotmesa als tràmits posteriors que exigesca la legislació vigent.   
CAPITOL SEGON  
Dissolució  
Article 78  
Es produirà la dissolució de la mancomunitat en els supòsits següents:   
a) Per disposició legal.   
b) Per separació, simultània o successiva, dels seus municipis membres, si no en queden almenys dos.   
c) Quan, mitjançant acords adoptats amb el quòrum exigit legalment per a la constitució, ho decidesca així una majoria dels Ajuntaments Plens dels municipis membres que assolesca igualment la majoria de representants en l'Assemblea General, segons l'article 8 d'aquests Estatuts.   
d) Per acord de l'Assemblea General amb el vot favorable de la majoria legal dels seus membres representants, si les circumstàncies financeres, la separació de membres o circumstancies d'una altra índole feren inviable o molí difícil el funcionament de la mancomunitat.   
e) Per acord de l'Assemblea General, amb el vot favorable dels dos terços dels seus membres representants, encara que no es produesquen les circumstàncies del cas anterior.   
La dissolució serà, en tot cas, sotmesa a l'autorització pertinent de l'organisme superior corresponent.   
Article 79  
L'acord de dissolució determinarà la forma en què ha de procedir-se a la liquidació de la hisenda de la mancomunitat i la subrogació, en la proporció que corresponga, de cada un dels municipis mancomunats en els seus béns, drets i obligacions.   
Qualsevol iniciativa de dissolució anirà acompanyada del projecte de liquidació corresponent.   
Article 80  
La liquidació requerirà una prèvia revisió i actualització de l'inventari de tots els béns, drets i obligacions, amb el corresponent balanç determinat de l'actiu o passiu que en resulte.   
En els esmentats inventari i balanç figuraran per separat els béns els drets i les obligacions referents a cada servei individualitzat, i als serveis generals, en ordre a la justa distribució conforme a les aportacions de cada membre.   
Article 81  
El saldo, actiu o passiu, de cada una de les liquidacions parcials per serveis individualitzats serà repartit entre els municipis membres integrats en el respectiu servei, en proporció a les aportacions que els corresponien i a les que en realitat haurien efectuat, i compensant-se càrrecs i abonaments en el compte de liquidació de cada municipi.   
El saldo, actiu o passiu, resultant de la liquidació referent a serveis generals, serà distribuït en proporció als habitants de dret, segons l'últim padró o rectificació anual aprovat per l'Institut Nacional d'Estadística.   
Article 82  
Amb la valoració prèvia pericial i una vegada alçades totes les càrregues, els béns i les instal·lacions podran ser adjudicats a l'ajuntament en el terme municipal del qual es troben, i se'n practicaran les liquidacions i els pagaments corresponents.   
Si no hi havia acord en valoracions i adjudicacions entre les parts afectades, es procediria a l'alienació de l'actiu o actius immobilitzats mitjançant les formes de licitació pública previstes en la legislació d'Administració Local.